cyanic-selkie/wikianc huggingface dataset:
Herodias
I Bibelen fortelles det hvordan Herodes Antipas så sin stedatter danse og lovte henne å oppfylle et ønske. Herodias fikk henne så til å ønske at Johannes skulle bli halshugd.
Herodes Antipas og Herodias falt med tiden i unåde hos romerne, og ble landsforvist til Spania. Der skal de kort tid etter ha dødd, det er uvisst hvordan.
Feroze Gandhi
Feroze Gandhi (født Feroze Jehangir Ghandy 12. september 1912, død 8. september 1960) var en indisk politiker og journalist. Han var utgiver av avisene The National Herald og The Navjivan i Lucknow. Han var gift med Indira Gandhi og var svigersønn av Jawaharlal Nehru.
I 1942 giftet han seg med Indira Nehru, senere statsminister i India, og han ble således medlem av Nehru-Gandhi-familien. De fikk to sønner, Rajiv Gandhi og Sanjay Gandhi. Hans eldste sønn Rajiv ble senere også statsminister. Han ble selv medlem av provinsparlamentet (1950–1952), og senere medlem av Lok Sabha, underhuset i Indias parlament.
Han var ikke i slekt med Mahatma Gandhi.
Alexa Internet
Alexa Internet, Inc. var et amerikansk internettselskap som ble grunnlagt i 1996 i San Francisco av Brewster Kahle og Bruce Gilliat og lagt ned 1. mai 2022. Selskapet utviklet en verktøylinje (Alexa Toolbar) til nettleserne Google Chrome, Microsoft Internet Explorer og Mozilla Firefox. Verktøylinjen ga brukeren bakgrunnsinformasjon om de besøkte nettstedene, men til gjengjeld formidlet den statistikk om surfingen tilbake til selskapet, som basert på denne informasjonen produserte rangerte oversikter over verdens mest besøkte nettsteder.
Alexa-rangering
Alexa-rangering (Alexa Global Rank) ble et begrep knyttet til bedømming av populariteten til et nettsted. Begrepet viste til den rangeringen nettstedet hadde på Alexas lister. Jo lavere siffer, jo mer populært var nettstedet. Siden brukerne ikke ble ansett som representative for den gjennomsnittlige nettbrukeren, ble rangeringens relevans omdiskutert. I desember 2021 besluttet Amazon å avvikle tjenesten med virkning fra 1. mai 2022.
Danderyds sjukhus
Sykehuset ble åpnet 2. januar 1922 under navnet Stockholms läns centrallasarett i Mörby. Ved åpningen hadde sykehuset 118 sengeplasser og 75 ansatte.
Sykehuset har blitt utbygd i flere omganger, og hoveddelen av de nåværende bygningene ble oppført på 1950- og 60-tallet. I 1964 markerte man at det nå dreide seg om et helt nytt sykehus ved å gi det dagens navn, Danderyds sjukhus. Sykehuset hadde på dette tidspunktet 900 sengeplasser.
Per 2006 dekker sykehuset et befolknigstall på 450 000, og har over 3 000 ansatte.
Magny-Cours
Magny-Cours er en kommune i departementet Nièvre i regionen Bourgogne-Franche-Comté sentralt i Frankrike.
Stedet er mest kjent for motorsportbanen Circuit de Nevers Magny-Cours, hvor Frankrikes Grand Prix i Formel 1 tidligere fant sted.
Befolkningsutvikling
Antall innbyggere i kommunen Magny-Cours
Preveza (prefektur)
Preveza (gresk Πρέβεζα) er et prefektur i Hellas i periferien Ípiros. Hovedstaden i prefekturet er Preveza.
Prefekturet ble opprettet i 1913 da resten av Ípiros ble en del av Hellas under den første Balkankrigen. Prefekturet inkluderte øyen Lefkada, men i 1955 ble øyen skilt ut til et eget prefektur i periferien De joniske øyer.
Geografi
Prefekturet består av daler og åser i nord og ruinene av Nikopolis og Kassope. Fjellet Xerovouno ligger helt i nordøst. Prefekturet grenser til prefekturene Arta i øst, Thesprotia i nordvest og Ioannina i nordøst. I sør ligger Artabukta og i vest Det joniske havet.
Klima
Prefekturet har hovedsakelig middelhavsklima og normaltemperaturene om sommeren varierer fra 28-30 ºC til 35 ºC. I høyereliggende strøk kan en derimot få nokså kalde vintre.
Philip, hertug av Edinburgh
Philip, hertug av Edinburgh, opprinnelig prins Philip av Hellas og Danmark, (født 10. juni 1921, død 9. april 2021 ) var prinsgemal (ektefellen) til dronning Elizabeth II av Storbritannia og medlem av den britiske kongefamilien. Han var også kjent som prins Philip av det Det forente kongerike Storbritannia og Nord-Irland. Han var det lengste mannlige medlemmet av den britiske kongefamilien. Når han trakk seg fra sine kongelige oppgaver den 2. august 2017, 96 år gammel, hadde han gjennomført 22 219 engasjementer på egen hånd, og holdt 5 493 taler siden 1952.
Norwich Twenty Group
Norwich Twenty Group er en britisk gruppe med kunstnere tilknyttet byen Norwich i England. Organisasjonen ble startet opp i 1944 etter at en kunstutstilling med moderne kunst kom på besøk til Norwich Castle Museum. Tjue lokale, unge kunstnere laget gruppen for å gi innbyggerne i Norwich større forståelse av moderne kunst. Mange kjente kunstnere og skulptører som kommer fra Norwich, er medlem i denne gruppen som nå har omtrent 60 medlemmer. Noen av de mest kjente medlemmene er Leslie Davenport, Michael Andrews, Mary Newcombe, Bernard Reynolds og Jeffrey Camp.
Philip, hertug av Edinburgh
Bakgrunn og virke
Philip ble født som prins av Hellas og Danmark. Han var sønn av prins Andreas av Hellas og Danmark og prinsesse Alice av Battenberg. Han var medlem av fyrstehuset Schleswig-Holstein-Sonderburg-Glücksburg (ofte bare kalt Glücksburg). Dette er en yngre linje av huset Oldenburg som nedstammer fra Christian III av Danmark og Norge, og som etter mange hundre års fravær fra den danske tronen igjen kom på tronen i Danmark i 1863 med Philips oldefar, Christian IX av Danmark. Samme år ble imidlertid Philips farfar, prins Vilhelm, valgt til konge av Hellas som Georg I av Hellas. Dermed var Philip både medlem av den greske kongefamilien, og et mindre sentralt medlem av den danske kongefamilien.
Norwich Twenty Group
Norwich Twenty Group holder to ganger i året møter hvor de kritisk diskuterer arbeidene sine. Gruppen har også vist frem kunstverkene derers i forestilling. Det har knyttet bånd til Norwich sine vennskapsbyer i Europa, og holder utstillinger i Novi Sad i Serbia, Rouen i Frankrike, og i Koblenz i Tyskland.
Philip, hertug av Edinburgh
Bakgrunn og virke
Philip hadde fire eldre søstre: Margarita (1905–1981, gift prinsesse av Baden), Theodora (1906–1969, gift prinsesse av Baden), Cecilie (1911–1937, gift arvehertuginne av Hessen) og Sophie (1914–2001, gift prinsesse av Hessen og senere Hannover).
Søre Repøya
Søre Repøya er ei øy som utgjør en del av Svalbard, i øygruppen Repøyane. Øya ligger rett nord for Nordaustlandet, litt nord for Glenhalvøya og innenfor Nordre Repøya. Den er en del av Nordaust-Svalbard naturreservat.
Philip, hertug av Edinburgh
Bakgrunn og virke
Philips familie måtte reise i eksil kort etter at Philip ble født. Det ble tidlig klart at hans mor var psykisk syk og hun ble etter hvert innlagt på en psykiatrisk klinikk og trakk seg siden helt inn i en religiøs orden, og hans far viste liten interesse for å ta seg av barna og døde tidlig. Philip hadde derfor lite kontakt med foreldrene i oppveksten, og ble fra tiårsalderen tatt hånd om av forskjellige slektninger i Tyskland og England. Etter råd fra søsteren Theodora, gift prinsesse av Baden, gikk han på Schule Schloss Salem, som var eid av Baden-familien, noe som betød at familien slapp å betale skolepenger. Senere ble han sendt på internatskoler i Frankrike og Skottland, hvor han gikk på Gordonstoun. Både Salem-skolen og Gordonstoun er reformpedagogiske skoler som legger mye vekt på friluftsaktiviteter.
Philip snakket flytende tysk, fransk og engelsk. Til tross for at han var født som prins av Hellas og Danmark behersket han ikke dansk, og forsto bare noe gresk.
Før han giftet seg med Elisabeth i 1947, gav han avkall på sine titler som prins av Hellas og Danmark. Han tok samme år etternavnet Mountbatten, en oversettelse av Battenberg, som er hans mors familienavn (Battenberg er en morganatisk linje av huset Hessen, og har navn etter en liten by i Hessen). Han fikk i stedet flere britiske titler: hertug av Edinburgh, jarl av Merioneth og baron Greenwich, og tiltaleformen kongelig høyhet (som han allerede hadde som prins av Hellas). Philip ble ikke eksplisitt gjort til prins av Storbritannia, men ble gjerne omtalt som prins Philip likevel. Spørsmålet om Philip også var prins av Storbritannia var i begynnelsen uavklart, men i 1957 bestemte dronningen at han også bærer tittel som britisk prins. I 1960 ble det bestemt at Philips og Elisabeths etterkommere i mannslinjen, som ikke har kongelige titler av prins eller prinsesse eller som ikke tiltales som kongelig høyhet, ville bruke etternavnet Mountbatten-Windsor. I praksis har likevel alle Philips og Elisabeths barn og etterkommere i mannslinje brukt etternavnet Mountbatten-Windsor når de har trengt et etternavn, etter at datteren prinsesse Anne brukte dette navnet i forbindelse med sitt bryllup i 1973 etter at Philips onkel Lord Mountbatten hadde drevet intens lobbyvirksomhet for dette. Han konverterte samtidig til den angelikanske kirke, men beholdt gjennom livet et tilknytning til den den gresk-ortodokse troen.
Philip ble den 1. mars 1952 tildelt storkors med kjede av St. Olavs Orden.
17. januar 2019 var den 97 år gamle Philip involvert i en bilulykke i nærheten av Sandringham House. En offisiell uttalelse uttalte at han var uskadd. Føreren og en passasjer i den andre bilen ble skadd, og sendt til sykehus. Tre uker senere ga Philip frivillig fra seg førerkortet. Men hertugen hadde fremdeles lov til å kjøre rundt private eiendommer, og ble sett bak rattet på eiendommen til Windsor Castle i april 2019. Den 9. januar 2021, ble Philip og dronningen vaksinert mot COVID-19 av en doktor ved Windsor Castle.
Prins Philip døde på Windsor Castle i London den 9. april 2021. Han hadde vært inn og ut fra sykehus den siste tiden. Senest i mars 2021 ble prinsen skrevet ut etter en vellykket hjerte-operasjon.
Tjernveien (Oslo)
Tjernveien (1–49, 4–44) er en vei på Ammerud i bydel Grorud i Oslo. Den går fra en snuplass sør for Ammerudhellinga og ender som blindvei også i nord, et stykke forbi Alunsjøveien.
Veien fikk navn i 1935 etter Vesletjern.
Apalløkka skole er i nr. 12.
Kristin Dalehamn
Kristin Dalehamn (født 7. august 1984) var tidligere leder for Norges Kommunistiske Ungdomsforbund.
Dalehamn har også vært medlem av styret i NKP i Midt-Norge. Hun stod på 15.-plass på NKPs liste i Sør-Trøndelag til Stortingsvalget i 2005.
Henrik I av Frankrike
Henrik I (født 4. mai 1008 i Reims, død 4. august 1060 i Vitry-en-Brie) var konge av Frankrike i perioden 1031–1060.
Bakgrunn
Henrik I var andre sønn av kong Robert II og hans tredje hustru Constance av Arles. Fra 1017 til 1032 var han hertug av Burgund. Da storebroren Hugo døde i 1025, ble Henrik den 14. mai 1027 kronet som konge i Reims og ble sin fars medregent.
Konge
Etter farens død besteg han tronen som enehersker mot både morens og rikets mektige vasallers vilje. Disse hadde foretrukket hans lillebror Robert (1011–76). Tross denne motstanden klarte Henrik å få støtte fra sin svigerfar, keiser Konrad II og fra hertugen av Normandie, Robert. Til gjengjeld måtte han overdra hertugdømmet Burgund til broren.
I de første år av sin regjeringstid måtte Henrik sette seg til verge mot den mektige grev Odo av Blois og Champagne. Som nevø av kong Rudolf III av Burgund, som var død barnløs den 2. februar 1032, gjorde Odo krav på herredømmet over Burgund. Det fikk Henrik forpurret, idet han i 1033 kom til en forståelse med keiser Konrad i Deville ved Maas. Konrad hadde nemlig selv siden 1006 gjort et arvekrav gjeldende på den burgundiske krone. Nå og på bakgrunn av avtalen med Henrik kunne Konrad fordrive Odo fra Burgund, selv ta i mot adelens hyldning og integrere kongeritet Burgund i Det tysk-romerske keiserrikes maktområde.
Åsvang (Stange)
Åsvang er et lite tettsted i Stange kommune i Innlandet, i tidligere Romedal kommune. Stedet ligger ikke langt fra Romedal, Ilseng, Løten, Åsbygda og Vallset. Åsvang har også en gammel skole som nå brukes til flerbrukshus til tilstelninger.
Nordre Repøya
Nordre Repøya er ei øy som utgjør en del av Svalbard, i øygruppen Repøyane. Øya ligger rett nord for Nordaustlandet, litt nord for Glenhalvøya og Søre Repøya. Den er en del av Nordaust-Svalbard naturreservat.
Henrik I av Frankrike
Død
Henrik ble gravlagt i Saint-Denis basilika. Hans eldste sønn, Filip, etterfulgte ham på tronen, til 1067 under delt formynderskap av sin mor, Anna av Kiev og sin onkel Balduin V av Flandern (gift med Filips faster, Adèle av Frankrike).
Nordre Repøya
Arealet av øya er om lag 5 km².
Henrik I av Frankrike
Ekteskap og etterkommere
Henrik var forlovet med Mathilde av Franken (ca. 1027–34), som var datter av keiser Konrad II. I 1034 ble han gift med Mathilde av Friesland (ca. 1025–44), (død i barselseng). Hun var datter av markgreve Liudolf av Friesland. Den 19. mai 1051 ble han gift med Anna av Kiev som var datter av Jaroslav I av Kiev og den svenske prinsessen Ingegjerd Olofsdatter.
Med Anna fikk han følgende barn:
Desentralisering
Desentralisering er et begrep for utflytting av makt og kapital fra sentrale områder.
Tyskland er kjent for å ha lagt stor vekt på en desentralisert maktstruktur da landet ble gjenoppbygd etter krigen. Her desentraliserte man makt ved å plassere viktige funksjoner i statsapparatet utover hele landet. Det ble gjort siden nazistene i stor grad tok makten grunnet det svært sentraliserte maktapparatet i Tyskland etter første verdenskrig.
Norge er en av de mest sentraliserte nasjonene i Europa, da de fleste maktsentrene (både media og statsforvalting) ligger i hovedstaden, Oslo. Den norske Grunnloven beskytter ikke de lokale forvaltingsnivåene (kommuner og fylker) i landet, slik som grunnlover i mange andre europeiske land gjør.
I den pågående regiondebatten er et av de avgjørende spørsmålene hvor mye makt de nye regionene skal få. I kjølvannet av denne debatten har det kommet krav om at de kommende region- og kommunenivåene må grunnlovfestes.
Fenobarbital
Fenobarbital er et barbiturat som hovedsakelig brukes i behandling av epilepsi, særlig generaliserte tonisk-kloniske anfall (grand mal). I Norge markedsføres fenobarbital som Fenemal.
Farmakologiske egenskaper
Fullstendig, men langsom absorpsjon peroralt. Fenobarbital metaboliseres i lever, men skilles også ut uomdannet i urin. Halveringstiden er 2-6 døgn. Fenobarbital er en klassisk og meget potent induktor av de legemiddelmetaboliserende cytokrom P-450 enzymene. Dette gjør at en rekke andre legemidler, blant annet flere andre antiepileptika, elimineres mye raskere ved samtidig bruk av fenobarbital.
Mörby centrum tunnelbanestasjon
Mörby centrum tunnelbanestasjon er en stasjon på Stockholms tunnelbane. Den ligger i Mörby i Danderyd kommune.
Stasjonen trafikkeres av t-bane 2 (rød linje) og er endestasjon på linje 14. Den ligger etter stasjonen Danderyds sjukhus.
Stasjonen Mörby centrum ble innviet 29. januar 1978. Den ligger i fjellrom 20–22 meter under bakken.
Åslia Skisenter
Åslia Skisenter, også kalt Nannestad Skisenter, ligger i Maura i Nannestad kommune i Akershus fylke, ikke langt fra Gardermoen. Anlegget består av en grønn/blå løype og en park. I vintersesongen 2006/2007 satset Åslia mer på park og hadde også et arrangement for twintip og snowboard, Åslia Open.
Peter Normann Waage
Peter Normann Waage (født 1953) er en norsk forfatter som har utgitt en rekke bøker om kulturhistoriske og politiske emner.
Waage er cand.mag. med fagene russisk, idéhistorie, kunsthistorie og filosofi. Fra 1979 til 1985 var han redaksjonell medarbeider i Kaj Skagens tidsskrift Arken. Fra 1985 til 1988 var han medredaktør. Han ble i 2010 tildelt Riksmålsforbundets litteraturpris, for boka ''Leve friheten! Traute Lafrenz og Den hvite rose''.
Bakgrunn og virke
Fra 1986 til 1988 arbeidet Waage som redaktør i Dreyers Forlag. Han var fast ansatt som kommentator og lederskribent i Dagbladet fra 1992 til 2005. Fra 2005 til 2011 skrev han jevnlig kommentarer i Aftenposten. Fra 2008 til 2012 mottok han Statens garantiinntekt for kunstnere. Han ble utnevnt til statsstipendiat fra 1. januar 2013. Flere av hans bøker og artikler er oversatt til andre språk, i første rekke tysk og russisk. For den russiske utgaven av sin monografi om Dostojevskij ble Waage hedret med Petropol-prisen i St. Petersburg i 2003. I 2012 kom Waages bok om Traute Lafrenz ut på tysk og ''Jeg. Individets kulturhistorie'' i russisk oversettelse. Tidligere er både Waages bok om Vladimir Solovjov og hans to bøker om islam utkommet på tysk.
I statsbudsjettet for 2013 ble Waage utnevnt til statsstipendiat.
Han har beskjeftiget seg med Rudolf Steiners filosofi og sosiale ideer blant annet tregrening, og gjennom deler av sitt forfatterskap og sin publisistiske virksomhet har Waage forsøkt å gjøre Rudolf Steiner stueren innen kulturhistorien. Waage gikk på Rudolf Steinerskolen i Oslo fra 1960 til 1967 og på Forsøksgymnaset i Oslo fra 1969 til 1973. Med avbrudd studerte han ved Universitetet i Oslo fra 1974 til 1983 og har flere lengre studieopphold i Russland og Italia bak seg. Han er medlem av Norsk faglitterær forfatter- og oversetterforening og Norsk Oversetterforening. Han er medlem av og sitter i presidiet for Det norske Akademi for Språk og Litteratur.
Evig ung
Evig ung (orig: Burn it) er en britisk dramaserie som gikk på BBC i 2003. Serien fulgte tre gutter i 20-årene i 2000-årenes Manchester.
Om
Serien tar utgangspunkt i tre kamerater som bor i Manchester, Carl (Chris Coghill), Jon (William Ash) og Andy (Kieran O'Brien). Andre personer i serien er Jons tidligere kjæreste Tina (Marhsa Thomason) som han finner tilbake til da det går opp for ham at hun ikke adopterte bort deres nå 13 år gamle datter Katie (Chelsee Healey), Andys kjæreste Emma (Lisa Faulkner), som etter at Andy har reist til Australia ender opp med Carl, Emmas bestevenninne Claire (Melanie Brown), Carls gamle kompiser, den dopselgende Paul (Iain McKee) og den gamle club-kompisen Rockin' Rolf Pat (Jason Done), Tinas arbeidsgiver Stephen (Antony Cotton) og Carls stesøster Jane (Emma Lowndes), som ender opp i ikke helt vellykkede forhold med både Paul og Andy.
Sendehistorie
På tross av relativt store navn fra både TV og musikkliv ble Evig ung ingen suksess i Storbritannia. En årsak kan være at den gikk på BBC Three som har et relativt begrenset publikum.
I Norge har serien gått to ganger på NRK.
Strabena
Strabena er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae). Denne slekten er endemisk for Madagaskar.
Utseende
Middelsstore, gråbrune ringvinger med øyeflekker i spissen av forvingen.
Vaid
Vaid (Isatis tinctoria) er en toårig urt i korsblomstfamilien. Planten blir brukt til å farge ull, lin og silke blått.
Beskrivelse
Første år dannes en bladrosett med ca. 30 cm lange hårete blad. Andre året kommer blomsterstanden, som kan bli opptil 2 m høg. Blomstene er gule og likner på rapsblomster.
Utbredelse
Planta kommer opprinnelig fra Sørøst-Europa, men finnes i dag forvillet i de fleste tempererte og noen subtropiske områder. Den foretrekker tørre voksesteder på kulturjord, brakkmark og havstrender.
Bakkatunnelen
Bakkatunnelen er en veitunnel på fylkesvei 5623 i Aurland kommune i Vestland. Tunnelen er 1,754 meter lang og går mellom Gudvangen og Høyskreda. Byggingen startet 23. mai 2000, og tunnelen ble åpnet 28. september 2001. Bakkatunnelen ble bygd som rassikringstiltak, forbi et svært rasfarlig veiparti, dette veipartiet er åpent for gående og syklende. Den har ett kjørefelt og ni møteplasser. Den har kuldeporter i hver ende.
Vaid
Bruk
Vaid har vært brukt som fargeplante helt siden antikken. Den eldste skriftlige nedtegnelsen om farging ved vaid stammer fra Cæsar. Han beretter om et folkeslag på De britiske øyer som farga huden blå med vaid. Derved fikk de et spesielt vilt og skremmende utseende. Romerne kalte folket for piktere.
Fra middelalderen var Thüringen i Tyskland særlig kjent for farging med vaid. Fram til 1500-tallet var vaiden spesielt viktig for blåfarging av lerret. Da kom «ekte indigo» fra tropene på markedet, framstilt av erteplanten Indigofera tinctoria, og utkonkurrerte den hjemlige produksjonen. Etter at det lyktes å framstille indigo syntetisk i 1880, er så å si all naturlig indigo forsvunnet fra markedet.
Vaid inneholder stoff som hemmer soppvekst, og har derfor vært brukt til impregnering av treverk. Av røttene framstilles i Tyskland en bitterlikør, Waidbitterlikör.
I tradisjonell kinesisk medisin er vaid en viktig legeurt. Av røttene framstilles et middel som brukes både mot influensa, meslinger, kusma og hepatitt. Under de siste SARS-epidemiene i Kina var Banlangen sterkt etterspurt, og ble ganske raskt utsolgt.
I Tyskland er det i seinere år på nytt oppstått etterspørsel etter vaid, både som fargeplante og til antikvarisk restaurering av kirker og andre historiske bygninger.
Hans-Martin Trepp
Hans-Martin Trepp (født 9. november 1922, død 17. august 1970) var en sveitsisk ishockeyspiller som deltok i de olympiske vinterleker 1948 i St. Moritz og 1952 i Oslo.
Trepp vant en olympisk bronsemedalje i ishockey under vinter-OL 1948 i St. Moritz. Han var med på det sveitsiske laget som kom på tredjeplass i turneringen bak Canada og Tsjekkoslovakia.
Ishockeyturneringen ble avviklet som en enkeltserie med ni lag, der alle lagene møttes en gang. Sveits vant seks kamper og tapte to, de tapte med 0-3 mot Canada og 1-7 til Tsjekkoslovakia. Sveits fikk tolv poeng og ble nummer tre i tabellen bak Canada og Tsjekkoslovakia som begge fikk femten poeng. Canada vant serien og ble olympiske mestere med to måls bedre målforskjell enn Tsjekkoslovakia.
EM på skøyter 1939, menn
EM på skøyter 1939, herrer ble avholdt i Riga den 4. og 5. februar 1939 med 26 deltagere fra 8 nasjoner.
Charles Mathiesen var tittelforsvarer fra mesterskap i Oslo året før og tok sølvmedaljen i dette mesterskapet. Alfons Bērziņš ble europamester. Neste offisielle europamesterskap ble først arrangert i 1947 på grunn av 2. verdenskrig. I årene fra 1936 til og med 1948 kunne ikke-europeiske utøvere som var medlem av europeiske skøyteklubber delta i mesterskapet.
Eksterne lenker
Skateresults
Repøyane
Repøyane er ei øygruppe som utgjør en del av Svalbard. Øyene ligger rett nord for Nordaustlandet, litt nord for Glenhalvøya. Den er en del av Nordaust-Svalbard naturreservat.
Lansettfluer
Lansettfluer (Lonchaeidae) er en liten familie av fluer som kan kjennes igjen på påfallende kort kropp (gjerne litt metallglinsende) og store vinger. De er vanlige i skog.
Utseende
Små til middelsstore (3–6 mm lange), mørke fluer. '
Hodet er stort, med store, runde fasettøyne. I pannen sitter det tre punktøyne (ocelli). En kraftig, bakoverbøyd børste ved innerkanten av hvert fasettøye. Antennene er av vanlig fluetype, tre-leddet, det ytterste leddet er ganske stort og langt, med en kraftig, tilsynelatende to-leddet antennebørste som er festet på oversiden nær roten. Munndelene er av vanlig fluetype, ikke påfallende forlenget. Kinnbørster (vibrissae) mangler. Kroppen er kort og kompakt, mørk, ofte noe metallglinsende.
Brystet (thorax) har kraftige børster på oversiden langs sidene og i den bakre halvdelen. Det er også en rekke av kraftige børster under vingefestet. Vingene er store, med en stor, ulikesidet firkantet celle nær midten. De er ofte gulaktige på farge, men mangler flekker og fargebånd. Beina er korte og kraftige uten lange børster.
Levevis
Larvene lever for det meste i råtnende vegetasjon, men noen arter kan også angripe levende planter. Mange arter lever under barken på døde og døende bartrær, ofte sammen med barkbiller. Andre lever i kongler og blomsterhoder. Hannene former svermer.
Systematisk inndeling
Lansettfluene er veldig dårlig undersøkt i Norge. I våre naboland er det funnet rundt 30 arter.
Alby tunnelbanestasjon
Alby tunnelbanestasjon er en stasjon på Stockholms tunnelbane. Den ligger i bydelen Alby i Botkyrka kommune.
Stasjonen trafikkeres av T-bane 2 (rød linje), og ligger mellom stasjonene Fittja og Hallunda. Stasjonen ble innviet 12. januar 1975.
Det er en underjordisk stasjon, ca. 25 meter under bakken.
Dvergbjørkroteter
Dvergbjørkroteter (Gazoryctra uralensis) er en sommerfugl som tilhører familien rotetere (Hepialidae). Denne sjeldne arten er funnet i Troms og Finnmark i Norge.
Utseende
En middelsstor (vingespenn 37–50 mm, hunnen litt større enn hannen), nokså spinkel sommerfugl. Som vanlig hos rotetere er kroppen sylindrisk, antennene nokså korte og for- og bakvingene like på form. Frambeinet har en bladaktig spore på leggen (tibia). Forvingens grunnfarge er brun, med svært variable, sølvfargede tegninger. Disse arter seg ofte som tre uregelmessige tverrbånd, der de to ytterste er forgrenede i begge ender, men den sølvaktige fargen kan også dominere slik at den brune fargen i midten av vingen er redusert til noen runde flekker. Bakvingen er gulbrun, ganske tynt skjellkledt.
Levevis
Arten lever i den øvre delen av bjørkebeltet og på heier på fjellet, på steder der det vokser mye dvergbjørk (Betula nana). Larvene lever imidlertid trolig også på andre plantearter. De lever av røtter i bakken og bruker minst to, trolig tre år på utviklingen. De voksne sommerfuglene flyr fra slutten av juli til midten av august, fra ettermiddagen til midnatt. De er ikke aktive i kalde netter. Aktiviteten er gjerne på topp i en periode på 15–30 minutter hver kveld, da hannene flyr 0,5–1 meter over bakken på leting etter hunner, som sitter i vegetasjonen og sender ut feromoner.
Utbredelse
Den er utbredt i det nordligste Fennoskandia og østover gjennom Nord-Russland til Kamtsjatka. Den ser ut til å være meget sjelden i Norden, men kan være noe oversett på grunn av den korte flygetiden. I Norge er den bare funnet to ganger: i Porsanger i Finnmark i 1924 og i Storfjord i Troms i 2002.
Dirk Hartog-øya
Dirk Hartog-øya (engelsk: Dirk Hartog Island) er en øy utenfor kysten av Gascoyne i Vest-Australia. Øya er innenfor verdensarvområdet Shark Bay. Den er rundt 80 kilometer lang og mellom 3 og 15 kilometer bred med et samlet areal på 620 kvadratkilometer, og er den største og vestligste øya i Vest-Australia.
Øya ble kalt opp etter kapteinen Dirk Hartog som besøkte øya med skipet «Eendracht» i 1616. Hartog selv kalte øya Eendrachtsland etter skipet.
Jilin (Jilin)
Jilin (kinesisk: 吉林; pinyin: Jílín; Wade-Giles: Chí-lín) er en by på prefekturnivå sentralt i provinsen Jilin i det nordøstlige Kina. Befolkningen innen bygrensene var i 2010 på 1,98 millioner, mens hele prefekturet hadde 4,4 millioner innbyggere.
Jilin ligger ved elven Songhua, og har elvehavn. Byen er et jernbaneknutepunkt i området, og er et handels- og industrisenter. Her er stor kjemisk industri og cellulose- og papirfabrikker. Det produseres eller raffineres også olje, kunstgjødsel, sement, tømmer og sukker. Jilin var hovedstaden i provinsen av samme navn frem til 1954.
Melanie Brown
Melanie Brown (født 29. mai 1975) er bedre kjent som Mel B eller Scary Spice i Spice Girls. Etter Spice Girls ga hun ut soloalbumet Hot, samt en singel sammen med Missy Elliott, før hun forsøkte seg på en skuespillerkarriere. Hun spilte i TV-seriene Evig ung og Vagina Monologues og filmene Lethal Dose og The Seat Filler, dog uten særlig suksess. Hun har siden gitt ut et nytt album, L.A. State of Mind, som ble en gedigen skuffelse, som ikke klatret til mer enn 453. plass på de britiske hitlistene. I kjølvannet av dette ble også platekontrakten annullert.
Melanie Brown har to døtre, Phoenix Chi (12) og Angel iris (3). Angel Iris har hun med skuespiller Eddie Murphy. Melanie er gravid med barn nr. 3, med ektemannen Stephen Belafonte.
Jilin (Jilin)
Historie
Under det japanske styret mellom 1931 og 1945 ble det bygget mye tungindustri i byen.
Administrative enheter
Byprefekturet Jilin har jurisdiksjon over fire distrikter (区 qū), fire byfylker (市 shì) og ett fylke (县 xiàn).
Samferdsel
Kinas riksvei 202 løper gjennom området. Den begynner i Heihe i provinsen Heilongjiang, passerer gjennom Harbin og Shenyang, og ender i Dalian ved Gulehavet.
Kinas riksvei 302 løper gjennom området. Den går fra Hunchun i provinsen Jilin til Ulanhot i Indre Mongolia.
Thorleif Haugs vei (Oslo)
Thorleif Haugs vei (1-105, 4-20) er en vei i Voksenkollen i bydel Vestre Aker i Oslo. Den går fra Voksenkollveien og nordvestover forbi Ullveien før den ender som blindvei i et boligområde.
Veien het Observatorieveien fra 1918, da det var planlagt å flytte Observatoriet dit. I 1952 ble veien oppkalt etter skiløperen Thorleif Haug.
Veien har tradisjonelt hatt store villaer, ofte med tun av eldre, mindre bygninger gjenoppført på tomten, en slags private bygdetun. Slik er det i nr. 4, nr. 14 (villa Solstua, om- og påbygget for Sam Eyde i 1905 og siden påbygget og ominnredet ved flere anledninger) og nr. 20 (Toralv Maurstads villa og bondestuer). Øst for nedre del av veien (med oddetallsadresser) er boligområdet Voksenkollen Panorama, ferdigstilt i 2003 og organisert som sameie.
Arendal Rock Klubb
Klubben ble stiftet 20. desember 1980, mens første konsert ble holdt 21. januar 1981, og denne dato regnes som stiftelsesdatoen.
Fra slutten av 70-tallet og begynnelsen av 80-tallet var Saganatt med Odd "Tabben" Kleivene og miljøet rundt hans kafé – Odd's Kafé – viktig for å gi unge musikere et sted å fremføre sin musikk. Da dansebandene ikke lenger ville ha med rockerne oppsto Arendal rockklubb, via kortlivede Harde Tiders Kafe. Det første styret bestod blant andre av Thomas Robsahm, Rolf Pedersen, Geir Juveng og Dave Jørgensen. Geir og Dave var da ildsjeler i kassett produksjonsmiljøet, med Shit tapes og Spang Virr studio.
I en stille periode i rockklubbens virksomhet (1982–85) ble allikevel Sprø Musikk-festival – regnet som en av de mest spennende festivalene for ny rock i Norge – arrangert; en fremdeles (nesten) årlig hendelse. Klubben gjøv løs med ny giv og nytt styre i 1986 og har holdt det gående siden, og med de samme ressurspersoner engasjert også i de litt roligere årene mener ARK at det er belegg for påstanden om at det har vært en kontinuerlig virksomhet i rockklubben sin regi hele denne perioden.
Opp gjennom årene har ARK avholdt utallige konserter og arrangementer ; Sprø Musikk er nevnt – samt Flatt Jern-festivalen, Quartzoom (kvalifisering for club Quart) og Hoveslaget (konkurranse om å få spille på Hovefestivalen). Foruten konserter med turnerende band har rockklubben også hatt faste årlige arrangement som julejam/ juleblot, påskejam og sommerarrangementet "School's out"; alle disse med 4–6 band på scenen, de fleste lokale. I 2021 ble 40-årsjubileet feiret med egen konsert. Både til 30-årsjubileet og 40-årsjubileet ble det utgitt egen dobbelt-LP med bidrag fra toneangivende lokale band, før og nå.
Av kjente utenbys artister som har gjestet Arendal rockklubb kan nevnes Wannskrækk, Clawfinger, Seigmen, Motorpsycho, Enslaved, Honningbarna og Leprous.
Band (utvalg)
Klubben har vært startarena for mange artister og band i løpet av årene:
Namsosbanen
Namsosbanen (også kalt Namdalsbanen) er en nedlagt jernbanelinje mellom Mediå i Grong kommune og Namsos i Trøndelag fylke. Anleggsarbeidet startet i 1922, og banen ble åpnet 1. november 1934. Banen har en lengde på 52 km. I 1978 ble persontrafikken på banen nedlagt. Godstrafikken til Namsos ble avviklet i 1999, på grunn av færre transporter og redusert økonomi. Strekningen mellom Grong og Skogmo hadde transport av korntog til 2005. Turister kan låne dresin på campingplassen i Namsos for å sykle strekningen Namsos-Skage. Jernbaneverket beregnet i 2009 at en opprustning av Namsosbanen ville koste mellom 150 og 250 millioner kroner. Den 14. oktober 2010 ble Grong stasjon fjernstyrt og Namsosbanen var fra av signalteknisk ikke lenger en del av stasjonen. Banen ble da et sidespor til Grong 10. januar 2019 startet Bane NOR en høringsprosess om ev. nedleggelse. I 2020 ble det etablert en tursti på fire kilometer av jernbanetraseen i Overhalla.
Den 11. mai 2021 ble det lagt fram en stortingsproposisjon om endelig nedleggelse av banen. Den ble behandlet i Stortinget samme år.
Károly Potemkin
Károly Potemkin (født 19. juni 1977 i Budapest) er en ungarsk fotballspiller. Potemkin er angrepsspiller og spiller for laget NSÍ Runavík i den færøyske toppserien Vodafonedeildin.
DFDS
Det Forenede Dampskibs-Selskab (DFDS) er et dansk selskap grunnlagt den 11. desember 1866 av en gruppe prominente forretningsmenn på den tiden, ledet av C.F. Tietgen. Ved etableringen eide selskapet 19 skip, og siden den gang har ca. 450 skip seilt for DFDS. Skipene bærer DFDS' flagg, et hvitt malteserkors på blå bunn.
DFDS er blant de største passasjerrederiene, og et av selskapene med størst flåte, i Nord-Europa. Per 2020 har selskapet fire store passasjerskip samt 14 såkalte ro/pax skip.
DFDS er det eneste rederiet i Norge som seiler mellom Oslo og København, fergene på ruten, MS «Pearl Seaways» og MS «Crown Seaways» frakter årlig rundt 700 000 passasjerer mellom Oslo og København.
DFDS har i dag en rute mellom Oslo - Frederikshavn - København, og en rute mellom Newcastle og Amsterdam. Rederiet har to passasjerskip på hver av disse to rutene. Selskapet hadde tidligere en rute mellom Esbjerg og Harwich, men denne ble lagt ned 27. september 2014.
Rederiet har også flere ruter på den engelske kanal: Dover - Dunkerque med 3 skip, Dover - Calais med 3 skip og Newaven - Dieppe med 2 skip.
I tillegg har rederiet flere ruter på Østersjøen: Klaipeda - Karlshamn med 3 skip, Kiel - Klaipeda med 2 skip, Pladiski - Kappelskär med 1 skip,
Scandinavian World Cruises
Mot slutten av 1970-årene og begynnelsen av 1980-årene forsøkte DFDS seg på cruisemarkedet i USA, under navnet Scandinavian World Cruises (grunnlagt i 1980). Planen var å etablere en linje mellom New York, Florida og over til Bahamas. De fikk inn MS «Scandinavia» (på den tiden verdens største cruiseferje). I februar 1982 ble det satt inn to skip på ruten mellom Miami og Freeport, MS «Scandinavia Sea» og MS «Scandinavian Sun», men dette gikk dårlig på grunn av lave passasjertall.
MS «Scandinavia» ble tatt ut av USA-ruten og satt inn på ruten Oslo–København i november 1983. Skipet ble senere kjøpt av Sundancer Cruises i 1985. Dermed satt Scandinavian World Cruises igjen med to skip (MS «Scandinavian Sea» og MS «Scandinavian Sun»), men disse var ingen suksess. Begge skipene ble i 1987 flyttet over til SeaEscape ltd, som var deleier med DFDS (et rederi som gikk konkurs i 1991).
«Pearl Seaways»
Skipet ble kjøpt av DFDS Seaways i 2001 fra Star Cruises (dagens eiere av Norwegian Cruise line. Skipet har seilt ruten Oslo – Helsingborg – København og seiler idag Oslo - Frederikshavn - København. Skipet er bygd 1989 av Wärtsilä Marine i Finland. Skipet er et av to søsterskip. Søsterskipet MS «Star Pisces» seiler fremdeles for Star Cruises. Det nåværende navnet fikk skipet i januar 2011. Før dette het skipet MS «Pearl of Scandinavia».
«Crown Seaways»
Har vært i DFDS Seaways' eie siden det ble bygget i 1994 i Kroatia. Skipet seiler idag mellom Oslo - Frederikshavn - København. Skipet er ett av fire søsterskip. Fra 1994 til 2013 het skipet MS «Crown of Scandinavia».
«Princess Seaways»
8. oktober 2006 la Fjord Lines MS «Fjord Norway» fra kai i Bergen for siste gang. MS «Fjord Norway» ble solgt til DFDS Seaways og 248 ansatte i rederiet Fjord Line mistet jobben. Båten kom tilbake med ny rederidekor, og seiler nå under navnet «Princess of Norway».
MS «Princess Seaways» ble bygd i 1986 ved Schichau Seebeckswerft i Tyskland. Skipet ble satt inn på ruten Bergen–Haugesund–Stavanger–Newcastle, men ble hurtig erstattet med «Queen of Scandinavia» grunnet skipets dårlige resultater. Skipet seiler idag ruten Ĳmuiden–Newcastle. Skipet er ett av fire søsterskip.
Togkollisjonen i Wenzhou
Togkollisionen i Wenzhou skjedde den 23. juli 2011 da to høyhastighetstog kolliderte på en togviadukt i Shuangyu i subdistriket Huanglong i distriktet Lucheng i byprefekturet Wenzhou i provinsen Zhejiang i Kina. 40 mennesker omkom og minst 192 ble skadet, hvorav 12 alvorlig. Kun i Eschede-ulykken i Tyskland i 1998 har flere omkommet i en ulykke med høyhastighetstog. Ulykken var den første alvorlige ulykken med høyhastighetstog i Kina.
Michel Théato
Michel Johann Théato (født 22. mars 1878, død 1919) var en luxembourgsk maratonløper som representerte klubben Club Amical et Sportif de Saint-Mandé. Han vant gull på maratondistansen under OL 1900 i Paris.
Togkollisjonen i Wenzhou
Ulykken
Tog D3115 av typen CRH1 var på vei fra Hangzhou til sør-Fuzhou med 1 072 passasjerer, da det mistet strømmen strømmen omtrent klokken 20.00 CST på grunn av et lynnedslag. Toget ble stående stille på en viadukt 20 meter over bakken. Klokken 20:34 CST kom tog D301 av typen CRH2, med 558 passasjerer, og kjørte inn i det første toget, hvorpå de seks første togvognene i det kjørende toget sporet av, og fire av de falt ned fra viadukten. Føreren av toget rakk å bremse ned farten noe før sammenstøtet, og hindret dermed trolig ytterligere vogner fra å spore av.
Ulykken gikk verst utover den bakerste vognen i tog D3115, der flesteparten av de 40 døde og nesten 200 skadde ble funnet.
Sikkerhetssystem for tog skal i utgangspunktet hindre denne type kollisjoner. At tog D301 ikke ble varslet om at det nærmet seg tog D3115, tyder på at det har skjedd en signalfeil, men det er foreløpig uklart nøyaktig hva som har skjedd.
Følger
Mindre enn en dag etter ulykken ble vognene delt i mindre stykker og begravet i nærheten. Jernbanedepartementet begrunnet dette med at togene inneholdt fortrolig teknologi som kunne bli stjålet. Pårørende var imidlertid opprørte over det de opfattet som utilstrekkelig etterforskning av årsaken til ulykken. 7. august annonserte jernbaneminister Sheng Guangzu en grundig gjennomgang av jernbanesikkerheten. 10. august annonserte han at hastigheten på kinesiske høyhastighetstog vil bli redusert.
Hallunda tunnelbanestasjon
Hallunda tunnelbanestasjon er en stasjon på Stockholms tunnelbane. Den ligger i bydelen Eriksberg i Botkyrka kommune. Stasjonen trafikkeres av T-bane 2 (rød linje) og ligger mellom stasjonene Alby og Norsborg.
Stasjonen ble innviet 12. januar 1975.
Röyksopp
Röyksopp er en norsk musikkgruppe som spiller elektronisk musikk. Röyksopp består av duoen Svein Berge og Torbjørn Brundtland som begge kommer fra Tromsø, og gruppen ble offisielt dannet i 1998. Året etter debuterte de med singelen «So Easy». Röyksopp har vunnet Spellemann seks ganger og Alarmprisen fire ganger. I tillegg har de vunnet og blitt nominert til flere internasjonale priser.
Biografi
Berge og Brundtland var kamerater i hjembyen Tromsø og eksperimenterte med elektroniske instrumenter tidlig på 1990-tallet, blant annet inspirert av Kraftwerk og Tromsø-artisten Biosphere. Under navnet Alanïa utga Brundtland og Rune Lindbæk, med hjelp fra Svein Berge og Gaute Barlindhaug, CD-albumet Instinctive Travels i 1996.
Röyksopp oppstod først da Berge og Brundtland senere møttes i Bergen. Gruppen ble offisielt dannet i 1998, og debuterte med singelen «So Easy» på Mikal Telles selskap Telle Records i 1999. Röyksopp fikk snart oppmerksomhet internasjonalt, og inngikk kontrakt med selskapet Wall of sound recordings, som har utgitt resten av deres musikk.
Röyksopp fikk stor oppmerksomhet og kommersiell suksess med sitt første album Melody A.M. i 2001. Mye av grunnen til suksessen tilskrives bandets grafiske musikkvideoer, som gjennomgående var eksperimentelle og for sin tid også delvis nyskapende. Videoen til «Remind Me», laget av det franske selskapet H5, vant MTV-prisen for beste musikkvideo under utdelingen i Barcelona i 2002. Her opptrådte de også live på scenen foran millioner av europeiske TV-seere, med låten «Poor Leno».
Oppfølgeralbumet The Understanding ble lansert i juli 2005, med «Only This Moment» som første singel.
5. januar 2009 kunngjorde Röyksopp at deres tredje studioalbum Junior ble utgitt 23. mars. Låten «Happy Up Here» ble 9. mars gitt ut som første singel fra albumet. Junior skal ifølge gruppen selv være en miks av de to tidligere albumene, og på platen bidrar de svenske artistene Robyn, Lykke Li og Karin Dreijer, samt norske Anneli Drecker, kjent fra Bel Canto.
November 2012 framførte Röyksopp to låter i samarbeid med den norske artisten Susanne Sundfør i siste utgave av programmet Lydverket på NRK1: en cover av låta «Ice Machine» av Depeche Mode, samt en helt ny låt; «Running to the Sea».
Båtheisene på gamle Canal du Centre
Båtheisene på gamle Canal du Centre er en fire hydrauliske båtheiser nær byen La Louvière i provinsen Hainaut i Belgia. Langs en strekning på sju kilometer av kanalen Canal du Centre, som forbinder elvene Maas (Meuse) og Schelde, er det en høydeforskjell på 66,2 meter. For å overkomme denne høydeforskjellen ble først den 15,4 meter høye heisen ved Houdeng-Goegnies åpnet i 1888, og de andre tre heisene som hver er 16,93 meter høye, åpnet i 1917.
Röyksopp
Biografi
I 2015 var Røyksopp med og laget flere nye vignetter for NRK, deriblant NRK Nyheters nye vignett.
Båtheisene på gamle Canal du Centre
Heisene er doble, og består av to tanker eller caissons som kan beveges vertikalt. Hver tank er støttet av en jernsøyle, og de to søylene er hudraulisk sammenkoblet slik at den ene tanken heves når den andre senkes. Vekten av den ene oppveier vekten av den andre.
Röyksopp
Priser
Röyksopp har vunnet Spellemannprisen seks ganger. Under Spellemannprisen 2001 vant de i klassen elektronika for albumet Melody A.M. og ble tildelt prisen årets musikkvideo for videoen til låten «Eple». Under Spellemannprisen 2002 ble de kåret til Årets spellemann og ble dessuten tildelt prisen årets musikkvideo for «Remind Me». Under Spellemannprisen 2005 vant de i klassen popgruppe for albumet The Understanding. Under Spellemannprisen 2009 vant de klassen elektronika for Junior. I tillegg vant Berge og Brundtland klassen årets populærkomponist for musikken til albumet.
Båtheisene på gamle Canal du Centre
Siden 2002 har heisene bare blitt brukt til fritidsformål. All kommersiell trafikk går nå gjennom den enorme båtheisen Strépy-Thieu, som med sitt 73 meter høye løft var verdens høyeste da den ble fullført.
Etter en ulykke i januar 2002, da en funksjonssvikt i en heis gjorde at den begynte å stige mens en motorbåt var på tur ut av heisen, ble den eldste heisen i Houdeng-Goegnies midlertidig stengt. Under reparasjonsarbeidene, som tok til i 2005, ble hele heisen grundig restaurert.
Röyksopp
Priser
De ble tildelt Gammleng-prisen i klassen elektronika i 2012.
Båtheisene på gamle Canal du Centre
Båtheisene ble i 1998 innskrevet som et verdensarvsted av UNESCO. I sin begrunnelse skrev UNESCO:
Röyksopp
Priser og nominasjoner
I tillegg har Svein Berge og Torbjørn Brundtland personlig vunnet Spellemannprisen 2009 i klassen populærkomponist for musikken til albumet Junior, og blitt nominert i klassen komponist for to album under Spellemannprisen 2014: The Inevitable End og Do it Again. The sistnevnte sammen med Robyn.
Trine Rogndokken
Trine Flattun Rogndokken (født 1. april 1980) er en norsk forfatter og nestleder i Filosofiforeningen for videregående skole. I 2004 utga hun romanen Vi lukter jord på Aschehoug forlag, ISBN 82-03-18760-9.
Holbergs gate (Kristiansand)
Holbergs gate (1-63, 2A-66) er en gate i Kvadraturen i Kristiansand som ligger i bydelen Kvadraturen/Eg.
Gaten har sitt løp fra Strandpromenaden til Tordenskjolds gate. I kvartalet mellom Kongens og Dronningens gate mellom Kongensgate skole og Kongens senter er det anlagt et torg som bryter det opprinnelige gateløpet og bare fotgjengere kan passere. Torget har fått navnet Olav den Vs plass og er utsmykket med en skulpturgruppe/fontene kalt «Otra» som ble avduket av Kong Olav V i 1984. Den er en gave fra kunstneren Arne Nikolai Vigeland.
At Ludvig Holberg har fått en gate oppkalt etter seg i Kristiansand har sin bakgrunn i at han hadde et kort opphold i byen hvor han underviste i fransk vinteren 1704–1705. Gata hadde opprinnelig navnet Kongens tverrgate, senere Dronningens tverrgate.
Holbergs gate 17 består av flere bygninger, en hvitmalt hjørnebygning på hjørnet mot Rådhusgata og en okergul sidebygning og er i statlig eie. Holbergs gate 17 ble oppført i 1797. Hjørnebygningen er senere ombygget og utvidet. Eiendommen er fredet av Riksantikvaren.
Langs Holbergsgate sør for Tollbodgata er bebyggelsen oppført etter bybrann og murtvang, mens en del av den gamle trehusbebyggelsen er bevart videre langs gata. Øverst i gata ligger Ekserserhuset oppført i 1807–1808 med gymnastikksal for byens garnison, senere også brukt av Kristiansand katedralskole.
Thorn Dønhaugs vei (Oslo)
Thorn Dønhaugs vei (99, 2–100) er en vei på Bjørndal i bydel Søndre Nordstrand i Oslo. Den går som blindvei sørover fra Bjørnåsveien forbi plassen Seterbråten (gnr./bnr. 187/7, i nr. 99) og ender i en snuplass.
Veien fikk navn i 1989 etter lokalpolitikeren Thorn Dønhaug (1929–89).
Bebyggelsen er eneboliger i kjede.
P. S. Eikrem
Peder Simonsen Eikrem (født 9. januar 1876 i Søvden på Sunnmøre, død 12. mars 1956) var kinamisjonær for Det norsk-lutherske Kinamissionsforbund.
Eikrem studerte i 4 år på Forbundets misjonsskole. Han ble utsendt til Kina i 1902, og kom hjem i 1914 på grunn av helsen. Han har vært kretsformann og sekretær i 18 år i Hardanger og Sunnhordland krets. Han var også en tid styrer ved Bibelskolen i Bergen. Eikrem drev en omfattende litterær virksomhet. Han var gift med Marie Eikrem.
Jurgen Van den Broeck
Jurgen Van den Broeck (født 1. februar 1983 i Herentals) er en tidligere profesjonell, belgisk landeveissyklist. Van den Brock er sammenlagtrytter, og ble juniorverdensmester på temporitt i 2001.
Scoresbyøya
Scoresbyøya er ei øy som utgjør en del av Svalbard. Øya ligger rett nord for Nordaustlandet, i Nordenskiöldbukta litt nord for Kapp Lovén og Gustav V Land. Den er en del av Nordaust-Svalbard naturreservat.
Arealet av øya er om lag 6 km².
Særavgift
Særavgift er en skatt som legges på innførsel, produksjon eller innenlandsk omsetning av nærmere angitte varer og tjenester eller som knyttes til å eie eller til å endre eierforhold til bestemte varer og fast eiendom. Særavgiftene utgjør sammen med merverdiavgift og toll de indirekte skattene.
I motsetning til merverdiavgiften, hvor avgiftsplikten omfatter alle ledd i omsetningskjeden frem til forbruker, er særavgiftene begrenset til det første omsetningsleddet (produsent, importør, osv.). De særavgiftspliktige virksomhetene er som regel få, men store. Mens merverdiavgiften er en generell omsetningsavgift som prinsipielt bør omfatte omsetning av alle varer og tjenester, er særavgiftene selektive og treffer samfunnets transaksjonsstrømmer punktvis gjennom de ulike produktene som er avgiftsbelagt.
Særavgifter er, i likhet med de øvrige skattene, kjennetegnet ved at de er kontantbetalinger fra private til det offentlige uten konkret vederlag. Dette skiller skattene fra betalinger for offentlige tjenester (gebyr). For eksempel er tinglysingsgebyret et vederlag for at staten stiller tinglysingsvesenet til disposisjon, mens dokumentavgiften er en skatt.